Diari Oficial de la Generalitat Valenciana


Sumari del DOGV 6022, del 27-05-2009 (2009/5845)

Informació pública de l'alternativa tècnica de programa d'actuació integrada que inclou el projecte de reparcel·lació i proposició juridicoeconòmica per al desenvolupament de la unitat d'execució de Simancas de Gandia.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6022

Data del DOGV
:   27-05-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/5845


Data del document
:   21-05-2009

Organisme emissor
:   Ajuntament de Gandia

Tipus de document
:   Informació Pública

Descriptors 

:   * Gandia
    * administració local
    * pla d'urbanisme

Informació pública de l'alternativa tècnica de programa d'actuació integrada que inclou el projecte de reparcel·lació i proposició juridicoeconòmica per al desenvolupament de la unitat d'execució de Simancas de Gandia. [2009/5845]  
El Ple de l'Ajuntament, en sessió de data 11 de maig de 2009, ha acordat:  
1. Optar pel procediment de gestió directa per al desenvolupament i l'execució del programa d'actuació integrada de la unitat d'execució única de Simancas, i va admetre a tràmit l'alternativa tècnica que inclou el projecte de reparcel·lació i la proposició juridicoeconòmica, presentada per l'empresa pública municipal Iniciatives Públiques de Gandia, SA, de conformitat amb els articles 118.1 i 128 de la Llei 16/2005, de 30 de desembre, de la Generalitat, Urbanística Valenciana (LUV) i concordants del Reglament d'Ordenació i Gestió Territorial i Urbanística (ROGTU).   
2. Sotmetre a informació pública per termini de 20 dies hàbils, per mitjà d'anunci publicat en el Diari Oficial de la Comunitat Valenciana i, simultàniament o amb posterioritat, en un diari no oficial d'àmplia difusió en el municipi, i prèvia remissió formal i individualitzada als interessats i als qui consten en el Cadastre i en el Registre de la Propietat com a titulars de drets afectats per l'actuació proposada, l'alternativa tècnica del programa d'actuació integrada, la qual inclou el projecte de reparcel·lació d'acord amb el que preveu l'article 128.6 de la LUV i la resta de documentació establerta en l'article 127 de la LUV, la proposició juridicoeconòmica, presentada per la societat municipal Iniciatives Públiques de Gandia, SA, per al desenvolupament de la unitat d'execució única Simancas.   
En aquest termini, comptador des de l'endemà de l'ultima publicació de l'anunci d'exposició pública, podran formular-se al·legacions a la documentació sotmesa a informació pública, però de conformitat amb el que estableix l'article 272 del ROGTU; no es podran presentar alternatives tècniques ni proposicions juridicoeconòmiques, atès que no es tracta d'un procediment selectiu i s'ha adoptat el règim de gestió directa per a l'actuació.  
La documentació podrà ser consultada a les oficines de l'Agència Municipal de l'Habitatge situades al carrer de l'Hospital, número 22, de Gandia, i al Centre Social de la plaça El·líptica, situat al carrer Abat Solà número 108, i cas d'haver al·legacions es presentaran al Registre General de l'Ajuntament de Gandia o en la forma prevista en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. Cas que alguna de les finques afectada per l'actuació conste al Cadastre com de titular desconegut, es publicarà l'anunci d'inici de procediment en el Butlletí Oficial de la Província de València, amb la identificació cadastral de la finca o finques que es troben en eixa situació i aquest anunci servirà d'avís de l'inici de procediment esmentat. Així mateix es publicarà un edicte amb la relació dels titulars de drets no localitzats.  
Gandia, 21 de maig de 2009.- El secretari general: Lorenzo Pérez Sarrión.